काठमाडौं । तीन दिने भारत भ्रमणका क्रममा प्रधानमन्त्री केपी शर्मा ओली र भारतीय प्रधानमन्त्री नरेन्द्र मोदीले संयुक्त रुपमा शिलान्यास गरेको नेपाल–भारत पेट्रोलियम पाइपलाइनबाट पहिलो चरणमा डिजेलमात्रै आयात हुने भएको छ । बजारमा डिजेलको माग उच्च रहेकाले उक्त पाइपलाइनबाट सुरुमा डिजेल आयात गरिने भएको हो । कुल पेट्रोलियम मागको ७० देखि ८० प्रतिशत डिजेलको माग रहेको नेपाल आयल निगमले जनाएको छ ।
